stanford-oval/wikipedia huggingface dataset:
Chris Webber

| Chris Webber |
| --- | --- |

Henkilötiedot
Koko nimi:  Mayce Edward Christopher Webber III
Syntynyt: 1. maaliskuuta 1973 (ikä 51) Detroit, Michigan, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä
Pituus:  208 cm
NBA-varaus:  1. varaus, 1993 Orlando Magic
Pelaajaura
Seurajoukkueet
1993–1994 1994–1998 1998–2005 2005–2007 2007 2008:  Golden State Warriors Washington Bullets/Wizards Sacramento Kings Philadelphia 76ers Detroit Pistons Golden State Warriors
Aiheesta muualla
irhatech.com
Mayce Edward Christopher ”Chris” Webber III (s. 1. maaliskuuta 1973 Detroit, Michigan) on entinen yhdysvaltalainen ammattilaiskoripalloilija. Hänet valittiin urallaan kerran NBA:n ykköstähdistöön (kaudella 2000–2001), kolmesti kakkostähdistöön (kausina 1998–1999, 2001–2002 ja 2002–2003) sekä kerran kolmostähdistöön (kaudella 1999–2000). Hän myös pelasi viitenä vuonna NBA:n tähdistöottelussa.
Webber oli NBA:n varaustilaisuuden ensimmäinen varaus vuonna 1993.
Ura

Orlando Magic varasi Webberin vuoden 1993 varaustilaisuudessa ensimmäisenä pelaajana. Webber ei kuitenkaan pelannut yhtään ottelua Magicissa, vaan joukkue myi hänet pian Golden State Warriorsille saaden vastineeksi Anfernee Hardawayn sekä kolme ensimmäisen kierroksen varausvuoroa.
Webber pelasi Golden State Warriorsissa vuosina 1993–1994, Washington Bulletsissa vuosina 1994–1998, Sacramento Kingsissä vuosina 1998–2005 ja Philadelphia 76ersissä vuosina 2005–2007.
Tammikuussa 2007 Detroit Pistons palkkasi Webberin ja vuosi myöhemmin Golden State Warriors hankki hänet uudestaan joukkueeseensa. Hän ilmoitti pelaajauransa päättymisestä maaliskuussa 2008 pelattuaan viimeisellä ammattilaiskaudellaan, kaudella 2007–2008, vain yhdeksän ottelua. Hänen uransa viimeisiä vuosia haittasivat toistuvat polvivaivat.
Webber pelasi NBA:ssa 15:n kauden aikana yhteensä 831 runkosarja- ja 80 pudotuspeliottelua. Hänen pistekeskiarvokseen runkosarjassa tuli 20,7, levypallokeskiarvokseen 9,8 ja syöttökeskiarvokseen 4,2. Pudotuspeleissä hänen pistekeskiarvonsa on 18,7, levypallokeskiarvonsa 8,7 ja syöttökeskiarvonsa 3,6.
Webberiä pidetään yhtenä Sacramento Kingsin historian parhaista pelaajista. Vuonna 2009 seura jäädytti hänen pelinumeronsa, numeron 4.
Saavutukset

NBA:n vuoden tulokas 1994
NBA:n tulokkaiden tähdistöjoukkue 1994
Levypallokuninkuus 1999 (13,0 levypalloa ottelua kohden)
Valinta NBA:n ensimmäiseen tähdistöjoukkueeseen 2001
Valinta NBA:n toiseen tähdistöjoukkueeseen 1999, 2002 ja 2003
Valinta NBA:n kolmanteen tähdistöjoukkueeseen 2000
Pelasi viisi kertaa NBA:n tähdistöottelussa
Škoda 1200

Škoda 1200
Škoda 1200 on AZNP:n vuosina 1952–1956 valmistama automalli. Autosta suunniteltiin kaksi toisistaan hiukan poikkeavaa mallia.
Aiheesta muualla

Kuvia tai muita tiedostoja aiheesta Škoda 1200 Wikimedia Commonsissa
Škodan automallit
| --- | --- |
Nykyiset henkilöautomallit:   Enyaq  Fabia  Kamiq  Kamiq (Kiina)  Karoq  Kodiaq  Kushaq  Octavia  Rapid  Scala  Slavia  Superb 
Entiset mallit:   100/110  105/120  110 R  130  1000 MB  1200  440  450  Citigo  Favorit  Felicia  Forman  Garde  Octavia (1959)  Pickup  Popular  Praktik  Rapid (1935)  Rapid (1984)  Rapid (Intia)  Roomster  Superb (1934)  Yeti
Zolotarjov

Zolotarjov voi tarkoittaa seuraavia henkilöitä:
Aleksei Zolotarjov (s. 1969), venäläinen jääpalloilija
Andrei Zolotarjov (s. 1971), venäläinen jääpalloilija
Igor Zolotarev (synt. Zolotarjov) (s. 1970), suomalainen jääpalloilija
Vladislav Zolotarjov (1942–1975), neuvostoliittolainen säveltäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Yö on hellä (kirja)

| Yö on hellä> Tender Is the Night |
| --- | --- |
 Alkuteoksen ensimmäisen painoksen kansi.
Alkuperäisteos
Kirjailija:  F. Scott Fitzgerald
Kieli:  englanti
Kustantaja:  Charles Scribner's Sons
Julkaistu:  1934
Sivumäärä:  300
Suomennos
Suomentaja:  Pentti Saarikoski
Kustantaja:  WSOY
Löydä lisää kirjojaKirjallisuuden teemasivulta
Yö on hellä (engl. Tender Is the Night) on yhdysvaltalaisen F. Scott Fitzgeraldin vuonna 1934 julkaistu romaani. Se sijoittui 28. sijalle Modern Libraryn 1900-luvun sadan tärkeimmän kirjan listalla. Teos on ilmestynyt suomeksi Pentti Saarikosken kääntämänä.
Vuonna 1932 Fitzgeraldin vaimo Zelda oli mielisairaalassa hoidossa skitsofreniasta ja kirjailija itse oli vuokrannut asunnon läheltä, jotta voisi kirjoittaa tarinansa nuoren ja menestyvän psykologin noususta ja tuhosta. Kirja tulisi olemaan Fitzgeraldin ensimmäinen yhdeksään vuoteen, hänen viimeksi kirjoittamansa Kultahatun jälkeen, ja viimeinen romaani, jonka hän sai valmiiksi. Työstäessään kirjaa Fitzgerald joutui muutamaan kertaan taloudellisiin ongelmiin ja hänen täytyi lainata rahaa kustannustoimittajaltaan ja agentiltaan, ja kirjoittaa kaupallisia novelleja lehtiin. 1930-luvun alku, jolloin hän kirjoitti Yö on hellää, oli kaikin puolin hänen elämänsä synkintä aikaa, ja tuo synkkyys on jättänyt jälkensä kirjaankin.
Kirjan nimi on otettu John Keatsin runosta ”Oodi satakielelle”.
Henry King on ohjannut kirjasta samannimisen elokuvasovituksen, joka sai ensi-iltansa vuonna 1962. Elokuvan pääosia näyttelivät Jennifer Jones ja Jason Robards.
Synopsis

Dick ja Nicole Diver ovat hyvin lumoava nuori pariskunta, joka asuu huvilassa Ranskan Rivieralla. He järjestävät upeita illalliskutsuja ja viettävät täydelliseltä vaikuttavaa elämäänsä ystäväpiirinsä kanssa kuluttaen rahaa niin paljon kuin mieli tekee. Nuori näyttelijätär Rosemary Hoyt saapuu Rivieralle äitinsä kanssa. Hän lumoutuu heti sekä Nicolesta että Dickistä, jota kohtaan hän alkaa tuntea syvempiäkin tunteita kuin ihailua. Vähitellen Rosemarystä alkaa tuntua, että kaikki ei ole sitä miltä näyttää, ja Diverit salailevat jotain.
Tausta

Monet ovat kokeneet kirjan perustuvan kirjailijan ystäväpariskuntaan, Gerald ja Sara Murphyyn. Monet yksityiskohdat ulkonäköä myöten täsmäävät heihin. Useimmat Zelda ja Scott Fitzgeraldin ystävistä, Murphyt mukaan lukien, olivat kuitenkin sitä mieltä, että Dick ja Nicole Diverin välinen suhde ja heidän luonteensa ovat hyvin samanlaiset kuin kirjailijan ja tämän vaimon. Yö on hellä onkin Fitzgeraldin henkilökohtaisin romaani, jossa hän käsittelee Zeldan mielenterveysongelmia Diverien kautta.
Cornelia Sideri

| Mitalit> Maa:   Romania. Olympialaiset .Naisten melonta | Mitalit> Maa:   Romania. Olympialaiset .Naisten melonta | Mitalit> Maa:   Romania. Olympialaiset .Naisten melonta | Maa:   Romania> .Naisten melonta |
| --- | --- | --- | --- |
|  Pronssia | Tokio 1964 | kajakkikaksikko 500 m |  |
Cornelia Sideri (s. 29. joulukuuta 1938 - 11. marraskuuta 2017) oli romanialainen meloja. Hän kilpaili vuoden 1964 kesäolympialaisissa Tokiossa ja sai pronssia 500 metrin kajakkikaksikossa yhdessä Hilde Lauerin kanssa.
Chupa Song

| ”Chupa Song” Andrea |
| --- | --- | --- |

Singlen tiedot
 Julkaistu: 13. helmikuuta 2014
 Formaatti: digitaalinen lataus
 Tyylilaji: pop-folk, dancehall, reggaeton
 Kesto: 03.21
 Levy-yhtiö: Doctor Music
Andrean muut singlet
| ”Pij jedno ot mene” 2013 | ”Chupa Song” 2014 | ”Nay-dobrata” 2014 |
Chupa Song on bulgarialaisen pop-folk -laulaja Andrean single, joka julkaistiin 13. helmikuuta 2014.
Aiheesta muualla

Virallinen YouTube-video
Chuquisaca

| Chuquisaca |
| --- | --- |

 Lippu:  Vaakuna
 Sijainti
Valtio:   Bolivia
Hallinto:  
 – hallinnollinen keskus:  Sucre
Pinta-ala:  51524 km²
Väkiluku (2010):  650 600
Laguna de Culpina
Chuquisaca on yksi Bolivian yhdeksästä departementistä. Se sijaitsee maan keskisessä eteläosassa rajautuen pohjoisessa Cochabamban departementtiin, idässä Santa Cruzin departementtiin, etelässä Tarijan departementtiin ja lännessä Potosín departementtiin. Chuquisaca on pinta-alaltaan Bolivian toiseksi pienin departementti (51 524 km2) ja sen asukasluku oli 650 600 vuonna 2010. Departementin pääkaupunki on noin 284 000 asukkaan Sucre, joka on myös maan hallinnollinen pääkaupunki.
Andit kulkevat Chuquisacan poikki, joka sijaitsee myös osittain Amazonin sekä Río de la Platan valuma-alueilla. Chuquisacassa puhutaan enimmäkseen espanjaa sekä ketšuaa.
| N:o | Provinssi | Pääkaupunki | Pinta-ala (km2) |
| --- | --- | --- | --- |
| 1 | Oropeza | Sucre | 3 943 |
| 2 | Azurduy | Sopachuy | 4 185 |
| 3 | Zudáñez | Presto | 3 738 |
| 4 | Tomina | Padilla | 3 947 |
| 5 | Hernando Siles | Monteagudo | 7 743 |
| 6 | Yamparaez | Tarabuco | 1 472 |
| 7 | Nor Cinti | Camargo | 7 983 |
| 8 | Sur Cinti | Villa Abecia | 5 484 |
| 9 | Belisario Boeto | Serrano | 2 000 |
| 10 | Luis Calvo | Vaca Guzmán | 13 299 |
Aiheesta muualla

Kuvia tai muita tiedostoja aiheesta Chuquisaca Wikimedia Commonsissa
Ź

Ź (ź) on latinalainen aakkonen, joka koostuu Z-kirjaimesta, jonka päällä on aksentti. Se ääntyy ʑ, eli suhu-z "ž". Sitä käytetään ainakin puolan kielessä, montenegron kielessä, alasorbin kielessä ja emiliano-romagnolon kielessä.
Ŵ

Ŵ (ŵ) on w-kirjain, jonka päällä on sirkumfleksi. Sitä käytetään kymrin (wales), njandžan (chicheŵa) ja nsengan kielissä. Kirjain esiintyy Malawin njandžankielisessä nimessä Malaŵi. Kirjain vastaa soinnillista bilabiaalista frikatiivia.
Zé Sérgio

| 0 | 1 | 2 |
| --- | --- | --- |

Henkilötiedot
Koko nimi: José Sérgio Presti
Syntymäaika: 8. maaliskuuta 1957 (ikä 67)
Syntymäpaikka: São Paulo, Brasilia
Kansalaisuus:  Brasilia
Pelipaikka: Hyökkääjä
Pituus: 173 cm
Seurat
| Vuodet | Seura | O (M) |
| 1967-1984 1984-1986 1987-1988 1988-1989 | São Paulo Santos Vasco da Gama Hitachi |  |
Maajoukkue
| 1978–1981 | Brasilia | 25 (5) |
Zé Sérgio (s. 8. maaliskuuta 1957 São Paulo) on brasilialainen entinen jalkapalloilija.
Jalkapallomaajoukkue

Zé Sérgio debytoi Brasilian maajoukkueessa 1978. Hän kuului Brasilian joukkueeseen myös MM-kilpailuissa 1978. Hän on pelannut 25 maaottelua ja tehnyt niissä viisi maalia.
Chris Vance

| Chris Vance |
| --- | --- |
 Chris Vance vuoden 2010 Comic-Conissa.
Henkilötiedot
Syntynyt: 27. marraskuuta 1971 (ikä 52) Lontoo, Englanti
Ammatti:  näyttelijä
Näyttelijä
Aktiivisena:  1987–
Merkittävät roolit:  Ensiapuosasto Pako Supergirl Transporter: The Series
Aiheesta muualla
IMDb 
Chris Vance (s. 1. joulukuuta 1971 Lontoo) on englantilainen näyttelijä. Hän näytteli Pako-televisiosarjan kolmannella tuotantokaudella James Whistleriä ja jatkoi roolissa vielä neljännen kauden avausjaksossa. Chris on näytellyt myös muissa sarjoissa ja elokuvissa. Hän kasvoi Britanniassa ja Irlannissa. Hän on suorittanut insinöörin tutkinnon Newcastlen yliopistossa.
Filmografia > Elokuvat

| Elokuvat> Vuosi | Elokuvat> Nimi | Elokuvat> Rooli |
| --- | --- | --- |
| 2006 | Macbeth | Caithness |
Filmografia > Televisiosarjat

| Televisiosarjat> Vuosi | Televisiosarjat> Nimi | Televisiosarjat> Rooli | Televisiosarjat> Jaksot |
| --- | --- | --- | --- |
| 1998 | Kavanagh QC | Yob | ”Briefs Trooping Gaily” |
| 2001 | Elämä käsissä | John | 2 jaksoa |
| 2002 | The Bill | tietokoneasiantuntija | ”011” |
| 2003 | Tohtorit | John | ”As Time Goes By” |
| 2003 | Blue Heelers | Andrew Purkiss | ”Safety Last” |
| 2004 | Stingers | Sean Hunter | 6 jaksoa |
| 2005 | Elämä tilauksessa | Piers | 3 jaksoa |
| 2005–2007 | Ensiapuosasto | Sean Everleigh | 54 jaksoa |
| 2007–2008 | Pako | James Whistler | 14 jaksoa |
| 2009 | Mental | Jack Gallagher | 13 jaksoa |
| 2010 | Burn Notice | Mason Gilroy | 5 jaksoa |
| 2010 | Dexter | Cole Harmon | 2 jaksoa |
| 2011–2016 | Rizzoli & Isles | Charles ”Casey” Jones | 10 jaksoa |
| 2010 | Fairly Legal | Paul Shelton | ”Ultravinyl” |
| 2012–2014 | Transporter: The Series | Frank Martin | 24 jaksoa |
| 2013 | Crossing Lines | Alex Vaughn | ”The Animals” |
| 2015–2016 | Supergirl | Non | 9 jaksoa |
| 2016–2018 | Havaiji 5-0 | Harry Langford | 3 jaksoa |
| 2019 | Bosch | Dalton Walsh | 4 jaksoa |
Aiheesta muualla

Chris Vance Internet Movie Databasessa. (englanniksi)
Ūdrija

Kylän sijainti kartalla
Ūdrija on kylä eteläisessä Liettuassa, Alytusin kunnallispiirissa, Alytusin läänissä. Vuonna 2001 kylässä asui 453 asukasta.
Katolinen kirkko Ūdrijassa.
Šťastný

Šťastný tai Stastny on muun muassa seuraavien henkilöiden sukunimi:
Anton Šťastný (s. 1959), tšekkoslovakialainen jääkiekkoilija
Bohuslav Šťastný (s. 1949), tšekkoslovakialainen jääkiekkoilija
Marián Šťastný (s. 1953), tšekkoslovakialainen jääkiekkoilija
Paul Stastny (s. 1985), kanadalais-yhdysvaltalainen jääkiekkoilija
Peter Šťastný (s. 1956),  slovakialainen jääkiekkoilija ja poliitikko
Yan Stastny (s. 1982), kanadalais-yhdysvaltalainen jääkiekkoilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Chuno

| Chuno> 추노 |
| --- | --- |
Tyyli:  draama
Kestoaika:  70 min
Pääosissa:   Jang Hyuk  Oh Ji-ho  Lee Da-hae  Gong Hyung-jin  Lee Jong-hyuk 
Alkuperämaa:   Korean tasavalta
Alkuperäiskieli:  korea
Verkko:   KBS2
Esitetty:  6. tammikuuta 2010 – 25. maaliskuuta 2010
Jaksoja:  24
Tuotanto
Tuotantoyhtiö(t):  Chorokbaem Media
Aiheesta muualla
IMDb
Chuno (kor. 추노, engl. The Slave Hunters) on televisioyhtiö KBS2:n esittämä eteläkorealainen draamasarja. Sen päärooleissa ovat Jang Hyuk, Oh Ji-ho, Lee Da-hae, Gong Hyung-jin ja Lee Jong-hyuk.
Aiheesta muualla

Viralliset kotisivut
Ű

Ű (ű) on unkarin kielessä esiintyvä kirjain, joka muodostuu U-kirjaimesta, jonka päällä on kaksoisakuutti.
Ű vastaa äännearvoltaan pitkää y-vokaalia /yː/.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| lyhyt | a | e | i | o | ö | u | ü |
| pitkä | á | é | í | ó | ő | ú | ű |
Íñigo Pérez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Íñigo Pérez Soto
Syntymäaika: 18. tammikuuta 1988 (ikä 36)
Syntymäpaikka: Pamplona, Navarra, Espanja
Pelipaikka: keskikenttäpelaaja
Pituus: 178 senttimetriä
Seura
Seura: Rayo Vallecano
Tehtävä: päävalmentaja
Junioriseurat
2001–2002: Chantrea
2002–2006: Athletic
Seurat
| Vuodet | Seura | O | (M) |
| 2006–2008 | Basconia | 38 | (8) |
| 2006–2010 | Athletic B | 81 | (9) |
| 2009–2014 | Athletic | 33 | (1) |
| 2011 | → Huesca (laina) | 13 | (0) |
| 2013–2014 | → Mallorca (laina) | 13 | (0) |
| 2014–2018 | Numancia | 138 | (4) |
| 2018–2022 | Osasuna | 75 | (4) |
| Yhteensä | Yhteensä | 391 | (26) |
Valmennusura
2022–2023: Rayo Vallecano (apuvalmentaja)
2024–: Rayo Vallecano
 Seurajoukkueuran tilastot kattavat vain kansalliset sarjat.
Íñigo Pérez Soto (s. 18. tammikuuta 1988 Pamplona, Navarra) on espanjalainen entinen jalkapalloilija ja nykyinen valmentaja. Hän oli pelipaikaltaan keskikenttäpelaaja. Pérez on toiminut helmikuusta 2024 alkaen Espanjan Primera Divisiónissa pelaavan Rayo Vallecanon päävalmentajana.
Seurajoukkueura

Pérez siirtyi Athleticin junioreihin vuonna 2002 pamplonalaisesta Chantreasta. Kaudeksi 2006–2007 hänet nostettiin Athleticin sisarseuran Basconian Tercera Divisiónissa pelanneeseen joukkueeseen. Vuoden 2006 lopulla hän teki ensiesiintymisensä myös Athleticin Segunda División B:ssä pelanneessa reservijoukkueessa Athletic B:ssä.
Pérez debytoi Athleticin edustusjoukkueessa 28. lokakuuta 2009 Copa del Reyn ottelussa Rayo Vallecanoa vastaan. Hän on kuulunut edustusjoukkueeseen vakinaisesti kaudesta 2010–2011 alkaen. Ensimmäisellä kaudella hän pelasi vain neljässä ottelussa, ja maaliskuussa 2011 hänet lainattiinkin loppukauden ajaksi Segunda Divisiónin Huescaan, jossa hän korvasi loukkaantuneen David Bauzán.
Kaudella 2011–2012 Pérezin vastuu uuden valmentajan Marcelo Bielsan johtamassa Athleticissa kasvoi huomattavasti muun muassa Carlos Gurpegin loukkaantumisen ja Pablo Orbaizin Olympiakosiin siirtymisen vuoksi. Hän pelasi 22 Primera Divisiónin ottelussa, joista 14 avauskokoonpanossa. Espanjan cupissa eli Copa del Reyssä ja Eurooppa-liigassa, joissa Athletic ylsi loppuotteluun, Pérez oli enimmäkseen vaihtopelaajan roolissa. Loppuotteluissa hän pelasi molemmissa jälkimmäisen puoliskon.
Kaudeksi 2013–2014 Pérez lainattiin Segunda Divisiónin Mallorcaan.
Aiheesta muualla

Íñigo Pérez Athletic Clubin sivustolla (englanniksi)
Íñigo Pérez BDFutbol-sivustolla (englanniksi)
Íñigo López Montaña

| Henkilötiedot |
| --- | --- | --- | --- |
Koko nimi: Íñigo López Montaña
Syntymäaika: 23. heinäkuuta 1982 (ikä 42)
Syntymäpaikka: Logroño, Espanja
Pelipaikka: keskuspuolustaja
Pituus: 185 senttimetriä
Seura
Seura: Celta
Pelinumero: 21
Junioriseurat
: Las Rozas
Seurat
| Vuodet | Seura | O | (M) |
| 2002–2004 | Las Rozas |  ? | (?) |
| 2004–2006 | Atlético Madrid B | 34 | (4) |
| 2006–2007 | S.S. Reyes | 27 | (1) |
| 2007–2010 | Alcorcón | 73 | (14) |
| 2010–2013 | Granada | 91 | (8) |
| 2013– | PAOK | 3 | (0) |
| 2014– | → Celta (laina) | 2 | (0) |
 Seurajoukkueuran tilastot kattavat vain kansalliset sarjat, päivitetty 25. maaliskuuta 2014.
Íñigo López Montaña (s. 23. heinäkuuta 1982 Logroño, Espanja) on espanjalainen jalkapalloilija. Hän edustaa espanjalaista Celtaa ja on pelipaikaltaan keskuspuolustaja.
Íñigon vanhempi veli Jorge on myös jalkapalloilija.
Seurajoukkueura

López aloitti ammattilaisuransa vuonna 2004 Atlético Madridin reservijoukkueesta, joka pelasi Segunda División B:ssä. Sieltä López siirtyi vuodeksi toiseen madridilaisseuraan San Sebastián de los Reyesiin, josta hän jatkoi matkaansa Alcorcóniin. Hän pelasi ensimmäisellä kaudellaan joukkueessa 35 ottelua ja teki niissä viisi maalia.
Kaudella 2009–2010 López palasi joukkueen avauskokoonpanoon, pelattuaan edellisellä kaudella vain viidessä sarjaottelussa. Hän teki kauden aikana myös kunnioitettavat seitsemän maalia puolustajana. Kausi muistetaan myös historiallisesta ottelusta Real Madridia vastaan, joka tunnetaan myös nimellä Alcorconazo, jossa Alcorcón kaatoi madridilaisjätin Copa del Reyn ensimmäisessä osaottelussa numeroin 4–0. Joukkue eteni lopulta otteluparista jatkoon yhteismaalein 4–1.
Kesällä 2010 hän siirtyi Granadaan, joka pelasi Segunda Divisiónissa. López teki ensimmäisellä kaudellaan joukkueessa neljä maalia pelaamassaan 28 ottelussa.
Aiheesta muualla

Íñigo Lópezin tilastot BDFutbol-sivustolla (englanniksi)
Ítanos

| Ítanos Ίτανος |
| --- | --- |
 Kunnallisyksikön sijainti
 Ítanos
 Koordinaatit: 35°12′N, 26°15′E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Siteía
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  720402
Väkiluku (2011):  2 108
Aikavyöhyke:  UTC+2
 – Kesäaika:  UTC+3
Rekisterikilpi:  AN
Infobox OKVirheellinen NIMI-arvo: 
Ítanos (kreik. Ίτανος; virallisesti Δημοτική Ενότητα Ιτάνου, Dimotikí Enótita Itánou) on yksi Siteían kunnan kunnallisyksiköistä ja entinen itsenäinen Kreikan kunta. Se sijaitsee Lasíthin alueyksikössä Kreetan alueella. Kunnallisyksikön väkiluku on 2 108 (vuonna 2011).
Ítanos käsittää Kreetan saaren itäpään. Kunnallisyksikkö on saanut nimensä antiikin ajan Itanoksen kaupungista, joka sijaitsi sen alueella. Kunnallisyksikön alueella sijaitsee myös lukuisia minolaisen ajan kohteita, kuten Káto Zákros ja Palaíkastron Rousolákos, sekä Toploún luostari ja Váin palmuranta.
Ítanos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Siteían kuntaan yhdessä Léfkin kanssa, jolloin se muuttui uuden kunnan kunnallisyksiköksi.
Kunnallisyksikön osat

Ítanoksen kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Karýdi | Kamára | 3 |
| Karýdi | Karýdi | 43 |
| Karýdi | Lagkáda | 40 |
| Mitáto | Ágios Nikólaos | 0 |
| Mitáto | Chónos | 0 |
| Mitáto | Kryonéri | 16 |
| Mitáto | Mitáto | 7 |
| Mitáto | Vrysídi | 21 |
| Mitáto | Xirolímni | 4 |
| Palaíkastro | Agkáthia | 138 |
| Palaíkastro | Chióna | 24 |
| Palaíkastro | Chochlakiés | 19 |
| Palaíkastro | Koureménos | 15 |
| Palaíkastro | Kyriamádi | 39 |
| Palaíkastro | Lýdia | 0 |
| Palaíkastro | Mertýdia | 2 |
| Palaíkastro | Palaíkastro | 953 |
| Palaíkastro | Toploún luostari (Moní Toploú) | 8 |
| Palaíkastro | Vígla | 29 |
| Zákros | Adravástoi | 29 |
| Zákros | Ágios Geórgios | 4 |
| Zákros | Azokéramos | 14 |
| Zákros | Káto Zákros | 20 |
| Zákros | Kellária | 10 |
| Zákros | Klisídi | 2 |
| Zákros | Sfáka | 0 |
| Zákros | Xerokampiás | 28 |
| Zákros | Zákros | 640 |
Yhteensä: 2 108
Aiheesta muualla

Kuvia tai muita tiedostoja aiheesta Ítanos Wikimedia Commonsissa
Christian Walz (albumi)

| Christian Walz Christian Walz |
| --- | --- | --- |

Studioalbumin tiedot
 Äänitetty : 1998–1999
 Julkaistu: 1. marraskuuta 1999
 Formaatti: CD
 Tyylilaji: pop, soul, R&B
 Kesto: 51.49
 Levy-yhtiö: BMG
Christian Walzin muut julkaisut
|   | Christian Walz 1999 | Paint By Numbers 2004 |
Christian Walz on Christian Walzin omaa nimeä kantava debyyttialbumi. Levy julkaistiin 1. marraskuuta 1999. Se oli Ruotsin albumilistalla kuusi viikkoa, parhaimmillaan sijalla 39.
Albumilta julkaistiin kolme singleä. Ensimmäisenä One Time, toisena Lovin’ Is Alright ja viimeisenä Sentimental.
Kappaleet

Nothing’s Gonna Change My Mood – 4.30
Lovin’ Is All Right – 4.00
EP – 3.38
Spend The Night Together – 3.42
Midday, Friday, Payday... – 3.52
Sentimental – 3.53
Fertilize – 3.24
Dancin’ To – 2.42
More Than Flowers – 4.22
1 2 3 – 3.59
One Time – 4.48
Panoum – 3.31
Records & Amore – 5.22
Singlet

One Time (1998)
Lovin’ Is Alright (1999)
Sentimental (1999)
Ŭ

Ŭ (ŭ), u lyhyysmerkin (engl. breve) kera, on latinalaisesta U-kirjaimesta johdettu esperanton kirjain. Sitä käytetään ainoastaan muodostettaessa diftongeja, esim. aŭto [au·to] auto, eŭro [eu·ro] euro. Sitä käytetään myös valkovenäjän kielen latinalaisessa kirjaimistossa.
Cornelia Lister

| Cornelia Lister |
| --- | --- |

Henkilötiedot
Syntynyt: 26. toukokuuta 1994 (ikä 30)
Kansalaisuus:   Ruotsi
Tennispelaaja
Pituus:  1,83  m
Kätisyys:  oikea
Palkintorahat:  230 907 USD
Kaksinpeli
Paras sijoitus:  513. (20.7.2015)
Voitot/tappiot:  140–139
Nelinpeli
Paras sijoitus:  72  (3. helmikuuta 2020)
Voitot/tappiot:  219–165
Aiheesta muualla
ITF
WTA
Cornelia Lister (s. 26. toukokuuta 1994) on ruotsalainen tennispelaaja. Parhaimmillaan hän on ollut kaksinpelissä WTA-listan sijalla 513 heinäkuussa 2015 ja nelinpelissä sijalla 295 kesäkuussa 2015. Hän on voittanut urallaan 11 ITF-turnausta nelinpelissä.
Lister pelasi WTA-turnauksen pääsarjassa ensimmäisen kerran Båstadin turnauksen nelinpelissä vuonna 2013. Hän sai turnaukseen villin kortin Jacqueline Cabaj Awadin kanssa. He hävisivät avauskierroksen ottelunsa super-tie-breakiin venyneessä ottelussa.
Aiheesta muualla

Cornelia Lister WTA:n sivuilla (englanniksi)
Cornelia Lister ITF:n sivuilla (englanniksi)
Zázaris

| Zázaris Ζάζαρης |
| --- | --- |
 Zázaris-järveä.
Valtiot:  Kreikka
Paikkakunta:  Amýntaio, Flórina, Länsi-Makedonia
Koordinaatit:  40°37′28″N, 21°32′48″E
Mittaustietoja
Pinnankorkeus:  602 m
Pituus:  2,000  km
Leveys:  1,400  km 
Pinta-ala:  1,7 km²
Keskisyvyys:  4,6 m
Suurin syvyys:  6,5 m
 fiZázaris 
Zázaris (kreik. Ζάζαρης eli Λίμνη Ζάζαρη, Límni Zázari, Zázariksen järvi) eli Mikrolímni (Μικρολίμνη) on järvi Makedoniassa Pohjois-Kreikassa. Sen pinta-ala on noin 1,7 neliökilometriä. Järvi on suurimmillaan noin 2,08 kilometriä pitkä ja noin 1,43 kilometriä leveä, ja sen ympärysmitta on noin kuusi kilometriä. Järvi sijaitsee 602 metrin korkeudella merenpinnasta ja sen suurin syvyys on 6,5 metriä.
Zázaris- (etualalla) ja Cheimadítida-järvet.
Zázaris-järvi sijaitsee Flórinan alueyksikössä Amýntaion kunnan eteläosassa. Sen etelärannalla sijaitsee Limnochórin kylä, itäpuolella Valtónera, pohjoispuolella Agrapidiés ja länsipuolella Sklíthro. Zázaris-järvestä noin kaksi kilometriä etelään sijaitsee suurempi Cheimadítida-järvi. Järvet muodostavat yhdessä Natura 2000 -alueen, jonka koko on 5 137 hehtaaria.
Aiheesta muualla

Kuvia tai muita tiedostoja aiheesta Zázaris Wikimedia Commonsissa